《食菜》
宋代·方一夔

日食何曾费万钱，畦丁辛苦斸风烟。墙阴吠狗硬如铁，山下蹲鸱大似拳。

忍弃毛锥飞食肉，空怜匿服卧餐毡。茶瓯气味堪相配，更汲源头活水煎。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。